stanford-oval/wikipedia huggingface dataset:
אבן החכמים
פרשנות

שלל השמות והתכונות הנקשרות לאבן החכמים הובילו לספקולציות לאורך שנים בדבר מרכיביה. אפשרויות אקסוטריות, כלומר ממשיות, כללו מתכות, צמחים, סלעים ותרכובות כימיות, וכמו כן גם מוצרים גופניים כגון שיער, שתן וביצים. יוסטוס פון ליביג קבע ש "היה הכרחי לבדוק ולערוך תצפיות... על כל חומר זמין". אלכימאים חשבו פעם שמרכיב חשוב ביצירת האבן היה יסוד מיתולוגי בשם "קארמוט" (carmot).
אלכימאים הרמטיים אזוטריים דוחים עבודה על חומרים פיזיים, ובמקום זה מכוונים את חיפושיהם לאבן החכמים פנימה. זאת אומרת "הם לא מתעניינים בכלל בדברים ממשיים אלה משתמשים בשפה האלכימאית כדי לבטא אמונות ושאיפות דתיות, פילוסופיות או מיסטיות". פרשנויות חדשות ממשיכות להיות מוצעות, גם דרך גישות פיזיות וכימיות וגם דרך גישות אזוטריות.
הטרנספורמציה שמבוצעת בתיווך האבן מתפרשת גם כתהליך פסיכולוגי. אידריס שאה מקדיש פרק בספרו הסופים לניתוח מפורט של המשמעות הסמלית של עבודה אלכימאית עם אבן החכמים. ניתוחו מבוסס בחלקו על ניתוח לשוני של אחד המונחים לאבן (Azoth) בשפה הערבית, כמו גם המילים בערבית לגופרית, מלח וכספית.
בספרות

אבן החכמים מופיעה ביצירותיהם של מספר סופרים:
ניקולס פלאמל והאבן מופיעים בספר הראשון בסדרת "הארי פוטר" מאת ג'יי קיי רולינג, "הארי פוטר ואבן החכמים".
ניקולס פלאמל והאבן מופיעים בכל הסדרה "הסודות של ניקולס פלמל בן האלמוות".
ב"פאוסט" של גתה מתואר ניסיון להכין את האבן כתרופה למגפה.
ב"סיפורי קנטרברי" של ג'פרי צ'וסר מובא סיפורו של משרת הכומר המתאר ניסיונות כושלים להכין את אבן החכמים.
בספר "האלכימאי" של פאולו קואלו.
בסדרות האנימה והמאנגה "אלכימאי המתכת"(ו"אלכימאי המתכת אחוות האחים") שמספרות על אחים אלכימאים שמנסים למצוא את אבן החכמים אשר תאפשר להם לעבור על חוקי האלכימיה ולקבל את גופם בחזרה.
בסדרת "39 רמזים" מוזכרת האבן גם כן.
בסדרת הטלוויזיה "הפלאש" בעונה 3 מופיעה האבן, כשהנבל סאביטר משתמש בה כדי לצאת מהכלא שהיה תקוע בו.
בסדרה "ערי הזהב הנסתרות" האבן מופיעה בעונה 4 ומהווה חלק משמעותי מסיפור העלילה
לקריאה נוספת

Thompson, C. J. S. (2002) [1932]. Alchemy and Alchemists. Chapter IX: "The Philosopher's Stone and the Elixir of Life". Mineola, NY: Dover Publicationss. ISBN 0-486-42110-4
הערות שוליים

↑  פאראצלסוס מדגיש כי הזהב והכסף אליהם מתכוון ה"פילוסוף" אינם המתכות החומריות ה"מתות" אלא "מלאות חיים".
↑  John Read, From Alchemy to Chemistry, לונדון: G. Bell, 1957, עמ' 29
↑  Burt, A.L, The National Standard Encyclopedia: A Dictionary of Literature, the Sciences and the Arts, for Popular Use (עמ' 150), ‏1884 (באנגלית)
↑  Anton Sebastian, A Dictionary of the History of Medicine (עמ' 179), ‏1999
↑  Stanton J. Linden, The alchemy reader: from Hermes Trismegistus to Isaac Newton, Cambridge University Press, 2003, עמ' 16
↑  Eric John Holmyard, Alchemy, Courier Dover Publications, 1990, עמ' 16
↑  Shah, Idries (1977) [1964]. The Sufis. London, UK: Octagon Press. p. 192–­205. ISBN 0-86304-020-9.
| --- | --- |
בקרת זהויות :  GND: 4368519-5
שרשרת אספקה

שרשרת אספקה (או רשת לוגיסטית) היא מערכת מתואמת של ארגונים, אנשים, פעילויות, מידע ומשאבים המעורבים באספקת מוצר או שירות מהספק עד ללקוח. פעילויות שרשרת אספקה הופכות חומר גלם ורכיבים למוצר מוגמר המסופק ללקוח הקצה, ובסופו של דבר עד לפינויו הסופי (Disposal) המסמל את גמר מחזור החיים של המוצר.
סקירה

מערכות ומוצרים רבים מכילים שילוב של טכנולוגית מגוונות ומרכיבים רבים המגיעים ממקורות שונים. הקשר בין הלקוח לספק הוא רק השלב הסופי של שרשרת (או רשת) מסחרית ארוכה ומורכבת ביצירת המוצר ובאספקתו.
השרשרת של מוצר פיזי מתחילה משלב כריית חומרי הגלם וכוללת מגוון פעילויות של עיבוד, ייצור, הרכבה, אחסנה ותובלה בין מספר רב של חברות ועל פני מרחב גאוגרפי גדול עד להגעת המוצר ללקוח הקצה.
אף על פי שחברות מסחריות פועלות לא רק בשוק מקומי או לאומי אלא בשוק גלובלי, בדרך כלל אין מצב שחברה אחת שולטת בכל שרשרת האספקה משלב חומרי הגלם ועד אספקת המוצר ללקוח.
מכאן שהשרשרת הלוגיסטית תכלול קשרי מסחר בין חברות שונות, כאשר כל חברה תנסה להשיא את הרווחים שלה בתחום בו יש לה יתרון תחרותי, והיא צפויה להתמקד בפעילות מול חברות אשר עובדות איתה באופן ישיר. למעשה, כל חברה היא הלקוח של החברה שנמצאת לפניה בשרשרת הלוגיסטית ומהווה ספק עבור החברה שנמצאת אחריה באותה שרשרת.
ניהול שרשרת האספקה

ניהול שרשרת האספקה מכיל את התכנון והניהול של כל הפעילויות הכרוכות במיקור, רכש, עיבוד וניהול הלוגיסטיקה. זה כולל בין השאר את התיאום ושיתוף הפעולה עם כל שאר השותפים לשרשרת, הן השחקנים הראשיים (הספקים, היצרנים והלקוחות) והן שחקני המשנה (המתווכים, ספקי שירותי מיקור חוץ ואחרים). ניהול שרשרת האספקה משלב את ניהול ההיצע וניהול הביקוש הן בתוך הארגונים והן ביניהם.
שרשרת אספקה בת קיימא

שרשרת אספקה בת קיימא היא פיתוח העונה על צורכי ההווה בלי לפגוע ביכולתם של הדורות הבאים לספק את צורכיהם. הקיימות קוראת להשיב את האיזון הטבעי באמצעות שינוי המערך היצרני שלנו כך שישתמש כמה שיותר בחומרים טבעיים, מתכלים ומתחדשים.
הקטנת עלויות

הרעיון הכלכלי העומד מאחורי שרשראות האספקה למיניהן הוא להקטין ככל האפשר את העלות הכוללת של מערך האספקה.
שרשרת אספקה יכולה להיות מתוארת באמצעות המשתנים העיקריים הבאים:
להלן עיקרי המשתנים בתורת האספקה:
H – עלות אחזקת יחידה במלאי ליחידת זמן.
K – עלות הזמנה בודדת או במקרה של ייצור המוני עלות SET-UP למנת ייצור בודדת.
D – קצב הביקוש למוצר מסוים ליחידת זמן.
C – עלות ייצור או הזמנת מוצר בודד.
Q – הכמות המוזמנת או המיוצרת במנת ייצור או בהזמנה בודדת.
T – זמן המחזור החולף בין 2 הזמנות עוקבות או זמן ייצור וצריכה של מנת הייצור הבודדת.
באופן כללי שאיפתו של כל בעל ארגון הכורך אחריו ולפניו שרשרת אספקה אחרת, היא לאזן בין עלויות SET-UP או הזמנה בודדת (K) לבין העלות המצרפית של אחזקת המלאי (H).
מגרעות וקשיי שרשרת האספקה

בנושאי ייצור שונים כמו תעשיית הבשר, לחברות הגדולות יש שליטה מלאה בשרשרות האספקה וזה לא מאפשר לחקלאים קטנים להישאר עצמאיים.
מודלים מתמטיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קיימים מספר מודלים מתמטיים הממדלים סוגי ארגונים שונים:
מודל Economic Order Quantity‏ בא לדמות ארגונים שמשמשים כסיטונאים מזמינים סחורה ומוכרים אותה בקצב אחיד. המודל מתבסס על סט הנחות פשוטות לשם הצגת והבנת השיקולים בתכנון מלאי. המודל מציג פונקציית מטרה של מינימום עלות כוללת ליחידת זמן של ביקוש, ובה משתנה החלטה של גודל מנת הזמנה או ייצור. נוסחה מביאה לאופטימיזציה עבור גודל המנה שתביא את העלות הכוללת למינימום.
ראו גם

לוגיסטיקה (אזרחית וצבאית)
משבר שרשרת האספקה (אזרחי)
תקיפת שרשרת האספקה (צבאית ואזרחית)
מרכז ההספקה המטכ"לי (צבאי)
כלכלת אי
הערות שוליים

↑  tefensupplychain, שרשרת אספקה בת קיימא – Supply Chain Sustainability, באתר Five Stars Supply Chain, ‏2011-12-05
↑   במונטנה יש יותר פרות מאנשים, אבל הבשר מגיע מברזיל, באתר הארץ, 25 באוגוסט 2024
יוני חכימי

יוני חכימי (נולד ב-28 בדצמבר 1959) הוא ראש המועצה המקומית פרדס חנה-כרכור. איש עסקים ומחנך ישראלי.
ביוגרפיה

נולד וגדל בשכונת רמז בפרדס חנה-כרכור.
למד בבית הספר היסודי "מרחבים" בפרדס חנה.
בתיכון למד בבית הספר הטכני של חיל האוויר. ב-1977 התגייס לצה"ל ושירת ברמת דוד כטכנאי מטוסים, ובמהלך שירותו הצבאי נפצע בעינו.
לאחר סיום לימודיו, פנה בחזרה לחינוך ולימד בני נוער מקצועות טכנולוגיים בבית הספר התיכון.
ניהל להקות מחול ומופעי תרבות בפרדס חנה-כרכור. בשנת 1995 הקים עם רעייתו את חברת ההלבשה "בנוגע לגוף" שבהמשך הצטמצמה לחנות אחת במרכז המושבה אותה השניים מנהלים ביחד, בנוסף לניהול חברת "החצר" לשירותים לוגיסטיים. הוא עוסק גם בתחום הייבוא, אחסנה והפצה.
ב-2018 התמודד לראשונה למועצת פרדס חנה כרכור מטעם רשימת ״מושבה אחת״ ונבחר כאשר קיבל מנדט אחד. במהלך חמש השנים הבאות היה חבר מועצה באופוזיציה.
בבחירות לרשויות המקומיות בישראל שנערכו בפברואר 2024, חבר אליו אייל כגן לרשימה משותפת בשם ״האיחוד״, כאשר חכימי הוא המועמד לראשות המועצה. הרשימה נתמכה בידי מפלגת ״תקווה חדשה״. רשימתו זכתה בבחירות לארבעה מושבים.
בסיבוב הבחירות הראשון הגיע חכימי לשוויון באחוזי ההצבעה לטובתו מול ראש המועצה המכהנת הגר פרי יגור של 29.1% מהקולות, ועלה לסיבוב שני מולה, בו ניצח עם 60.7% מהקולות.
חכימי בעל תואר הנדסאי מכונות ממכללת מנשה.
חיים אישיים

חכימי נשוי לחלי ואב לארבעה. מתגורר בפרדס חנה.
מוצר צריכה

מוצרי צריכה בסופרמרקט באוסטריה
מוצרי צריכה (באנגלית: consumer good או final good) הוא מוצר המוצע למכירה וניתן לקנייה ולשימוש מיידי על ידי הצרכן. בניגוד למוצר הון או חומר גלם המיועד לתהליך הייצור. הגדרת מוצרים תלויה לעיתים באופן בו נעשה בהם שימוש, ומוצרי צריכה משמשים בעיקר לצריכה פרטית.
ראו גם

תרבות הצריכה
הערות שוליים

↑  מוצרי צריכה - מעות - מילון מונחים בנושאי שיווק ופירסום, באתר www.ribao.co.uk
↑  הדס מנור, ‏בעקבות הייקור של הקמח: מחירי הלחם בפיקוח יעלו בשיעור ממוצע של 14.18%, באתר גלובס, 8 בפברואר 2004
↑  עדי דברת-מזריץ, "ענף מוצרי החשמל הוא כבר לא שוק חופשי", באתר הארץ, 23 באוקטובר 2010
זאב קליין, ‏חגיגת הצריכה נמשכת: זינוק של 32% בהוצאה על מוצרים בני קיימא מינואר, באתר גלובס, 2 באוגוסט 2000
זאב קליין, ‏ירידה של 17% באספקת מוצרים בני קיימא מייצור מקומי ב-1997, באתר גלובס, 17 בפברואר 1998
| --- | --- |
בקרת זהויות :  NLI: 987007536694405171  GND: 4032259-2  LCCN: sh88006884 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
מר סמית הולך לוושינגטון

| --- | --- |

 בימוי:  פרנק קפרה 
 הופק בידי:  פרנק קפרה 
 תסריט:  סיפור: לואיס ר. פוסטר, תסריט: סידני בוכמן
 עריכה:  גן הבליק 
 שחקנים ראשיים:  ג'יימס סטיוארט, ג'ין ארתור, קלוד ריינס
 מוזיקה:  דימיטרי טיומקין 
 צילום:  ג'וזף ווקר 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  17 באוקטובר 1939
 משך הקרנה:  129 דק' 
 שפת הסרט:  אנגלית אמריקאית 
 סוגה:  סרט קומדיה, סרט פוליטי, סרט דרמה 
 מקום התרחשות:  וושינגטון די. סי. 
 תקציב:  1,500,000$
 הכנסות באתר מוג'ו:   mr.smithgoestowashington
 פרסים:  פרס האוסקר לסיפור הטוב ביותר (לואיס ר. פוסטר)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
קדימון
מר סמית הולך לוושינגטון (באנגלית: Mr. Smith Goes to Washington) הוא סרט דרמה מ-1939 בבימויו של פרנק קפרה, אודות הממשל האמריקני. הסרט היה מועמד לאחר הקרנתו לאחד עשר פרסי אוסקר (וזכה רק עבור התסריט המקורי). הוא הפך את ג'יימס סטיוארט לכוכב קולנוע. בסרט כיכבו גם ג'ין ארתור וקלוד ריינס; כמו גם קבוצת שחקני משנה ידועים, ביניהם: אדוארד ארנולד, גיא קיבי, צ'ארלס ליין, יוג'יו פאלט ותומאס מיטשל. הוא נכתב בידי לואיס ר' פוסטר וסידני בוכמן. הסרט כונה "בעל חשיבות תרבותית" על ידי ספריית הקונגרס ונבחר לשימור בארכיון הסרטים הלאומי של ארצות הברית.
השפעה תרבותית

מיד לאחר שהופץ לראשונה, הותקף הסרט על ידי העיתונות הוושינגטונית והפוליטיקאים בקונגרס של ארצות הברית, כסרט אנטי-אמריקאי ופרו-קומוניסטי, בשל תיאורי השחיתות בממשל האמריקאי.
הסרט הוחרם בגרמניה הנאצית, איטליה הפשיסטית וספרד הפלנגית. קפרה מספר שהסרט דובב בארצות אירופאיות מסוימות על מנת לשנות את המסר שלו, כדי שיתאים יותר לאידאולוגיה הרשמית. בזמן שנאכף חרם על סרטים אמריקאים בצרפת הכבושה על ידי גרמניה ב-1942, בחרו בתי קולנוע אחדים להקרין את "מר סמית הולך לוושינגטון" כסרט האחרון בטרם ייכנס החרם לתוקפו, ונמסר כי בעל בית קולנוע אחד בפריז הקרין את הסרט ללא הפסקה במשך שלושים יום לאחר החרם.
פרסים

פרס אוסקר לסרט הטוב ביותר (מועמדות)
פרס אוסקר לשחקן הטוב ביותר (מועמדות) - ג'יימס סטיוארט
פרס אוסקר לשחקן המשנה הטוב ביותר (מועמדות) - הארי קארי
פרס אוסקר לשחקן המשנה הטוב ביותר (מועמדות) - קלוד ריינס
פרס אוסקר לסיפור הטוב ביותר (אנ') (זכייה) - לואיס ר' פוסטר
פרס אוסקר לתסריט המעובד הטוב ביותר (מועמדות) - סידני בוכמן
מקום 29 ברשימת מאה שנים... מאה סרטים של מכון הסרטים האמריקאי (1998)
מקום 26 ברשימת מאה שנים... מאה סרטים של מכון הסרטים האמריקאי (2007)
טריוויה

הרומן עליו מבוסס הסרט מכונה "הג'נטלמן ממונטנה", אולם הוא אינו נוקב בשם המדינה בספר.
הקרנת הבכורה של הסרט בוושינגטון הבירה הייתה ב-17 באוקטובר 1939.
פרס האוסקר בו זכה ג'יימס סטיוארט עבור תפקידו בסרט "סיפורי פילדלפיה" כשנה לאחר מכן, נראה לעיתים כהכרה מאוחרת על תפקידו כג'פרסון סמית.
הסרט גם נהפך לסדרת טלוויזיה בעלת אותה שם שרצה בעונת השידורים של 1962–1963, בכיכובם של לס פרקר ורד פולי.
ב-1977 טום ליהלין עשה מחדש את הסרט כ"בילי ג'ק הולך לוושינגטון", חלק מסדרת בילי ג'ק. הסרט נחל כישלון.
הסרט נעשה מחדש בעיבוד השונה אך במעט ב-1992, בכיכובו של אדי מרפי "הג'נטלמן המכובד".
1939 הייתה שנה טובה עבור תומאס מיטשל. הוא הופיע בשתי קלאסיקות נוספות באותה שנה: "חלף עם הרוח" ו"מרכבת דואר", שעבורו הוא זכה באוסקר כשחקן המשנה הטוב ביותר.
מועמד קונטיקט לסנאט נד לאמונט, הופיע במסע תעמולה שהוא פרודיה על הסרט.
אף אחת מהמפלגות בארצות הברית, לא הרפובליקנית ולא הדמוקרטית, אינן מוזכרות בסרט.
אזכורים בתרבות

הקומיקאי דניס מילר כינה את הופעת הסטנד-אפ הראשונה שלו ב-HBO "מר מילר הולך לוושינגטון". הוא גם התייחס לסרט לפחות פעמיים בתוכניתו "דניס מילר בשידור חי". הוא התייחס לאל גור כ"מר סמית נשאר בוושינגטון" בהתהללות אחת ובהלצה אחרת אמר ש"אם פרנק קפרה היה משקיף על וושינגטון בת ימינו, מר קפרה לא היה נשאר בבית".
פרק מהסדרה "איש משפחה" נושא את השם "מר גריפין הולך לוושינגטון", ובו משמש פיטר כנשיאן של סיגריות אל דוראדו, המנסה לשכנע את הקונגרס שהסיגריות הן מועילות.
אחד מהשלבים של משחק הווידאו מ-2005 "Destroy All Humans", קרוי "מר קריפטו הולך לוושינגטון", באזכור לסרט.
בסדרה "משפחת סימפסון" ישנו פרק בשם "מר ליסה הולך לוושינגטון". זהו הפרק השני בעונה השלישית, ששודר ב-26 בספטמבר 1991 והוא בעל עלילה דומה. הפרק "Beyons Blunderdome" מהסדרה "משפחת סימפסון", פרק ראשון בעונה ה-11, ששודר ב-26 בספטמבר 1999, עוסק בשיתוף הפעולה של הומר עם מל גיבסון, בעשייתו מחדש של הסרט "מר סמית הולך לוושינגטון".
בסרט "Take Her She's Mine" משנת 1963, מקוננת דמותו של סטיוארט שאנשים מבלבלים אותו עם: "זה, או, שחקן, מאז שמר סמית הולך לוושינגטון יצא לאקרנים".
מנחם דניאל

| --- | --- |

 לידה:  1846 בגדאד, עיראק
 פטירה:  1940  (בגיל 94 בערך) כיפל, עיראק
 מדינה:  האימפריה העות'מאנית, ממלכת עיראק 
 מקום קבורה:  קבר יחזקאל הנביא 
 השקפה דתית:  יהדות 
 
המלך פייסל בביקור הקהילה היהודית בבגדאד בשנת 1925 יחד עם הרב ששון כדורי, הרב עזרא דנגור, רוסתום חידר, מנחם צאלח דניאל ונכבדי הקהילה
ששון יחזקאל יושב באמצע ומנחם צאלח דניאל שיושב למטה מימין
מנחם צאלח דניאל (1846–1940, בערבית: مناحيم صالح دانيال) היה מנהיג יהודי עיראקי, סנאטור, בעל קרקעות ונדבן. דניאל היה הסינאטור היהודי הראשון בעיראק והעשיר ביהודי עיראק. הונה של משפחתו נאמד בכ-400,000 לירות, השוות ל-2 מיליון דולר של לפני מלחמת העולם השנייה.
רקע

נולד בבגדאד, עיראק, בשנת 1846 למשפחה שמקורה ככל הנראה באפגניסטן.
בשנת 1869, עם הפעלת "חוק הוילאיתים" בהוראתו של מדחת פאשא, נתמנה דניאל לחבר "המועצה המינהלית" של וילאייט בגדאד ("מג'לס אל־אדארה לוילאית בגדאד"), וכיהן בה עד שנת 1901 (אז מונה במקומו בנו, עזרא). במרץ 1877 נתמנה לציר בפרלמנט העות'מאני באיסטנבול. בשנת 1892 העניק לו הסולטאן העות'מאני את התואר "צאחב אל־סעאדה" (סעאדתלו).
בשנת 1924 נבחר דניאל לאספה המכוננת של בית הנבחרים העיראקי. ב-1925 נעשה סנאטור וכיהן כנציג היהודים בסנאט העיראקי (בו היו 20 חברים) עד פברואר 1932 (אז החליף אותו בנו, עזרא).
דניאל גייס תרומות לצדקה ליהודים ומוסלמיים, הוא בנה גן ילדים ובית ספר יסודי יהודי בשנת 1910 על שמו, ובית יתומים מוסלמי בשנת 1928. בנוסף, היה הראשון מבין התורמים להרחבת מתחם קבר יחזקאל הנביא. כהוקרה על תרומותיו למוסדות הציבור, בשנת 1925 החליטה עיריית בגדאד לקרוא רחוב על שמו - רחוב מנחם אל דניאל. בנוסף, הקים שוק בעיר, הקיים עד היום ונושא את שמו. דניאל היה מעסיקו של הרב סלמאן מוצפי במשך 18 שנים. סלמאן היה מנהל ספרי החשבונות הראשי ובהמשך המנהל הראשי של עסקיו של דניאל, בטרם היה ראש ישיבת "בני ציון" בירושלים.
מנחם דניאל, שהיה בעל יחסים קרובים למלך עיראק הראשון, פייסל, אירח את המלך ואת משפחתו בארמונו שבמחוז א-סנכ בקצה בוסתני הווקף (שהקדיש מר סולטאן עלי). זאת, לאחר שארמונו של המלך (קאסר 'שעשוע'), אשר נקנה מסוחר תה יהודי בשם שאול שעשוע, נהרס בהצפת נהר החידקל ב-9 באפריל 1926. המלך ומשפחתו התגוררו אצל דניאל עד לסיום בניית הארמון החדש ברובע כסרה שבבגדאד.
אחיינו של מנחם צאלח דניאל הוא סר ששון חזקאל.
יחסו לציונות

בעקבות מאורעות תר"פ ומאורעות תרפ"א נתפסו היהודים באגן הים התיכון כאויבי הלאומיות הערבית ונאמני הציונות והיישוב היהודי בארץ ישראל. משום כך, דחה בשנת 1922 דניאל, כאחד ממנהיגי יהדות עיראק, הצעה לפתוח בבגדאד סניף של ההסתדרות הציונית. בין נימוקיו לדחייה כתב כי הציונות מאיימת על החיים הלאומיים בכל ארצות ערב, ועל פי דעת הקהל בארצות אלו היא נחשבת לבלתי לגיטימית. מנחם דניאל תמך במגמת העיראקיזציה של היהודים, וסבר כי יהודי עיראק חייבים לגלות נאמנות לארצם הבונה את עתידה.
ב-8 בספטמבר 1922 כתב דניאל תעודת התנגדות לפתיחת סניף של ההסתדרות הציונית אשר תועדה במכתב ששלח אל מזכיר ההסתדרות הציונית בלונדון:
אין צורך לומר, שאני מעריך מאוד ומעריץ את האידאל האציל שלכם והייתי שמח לו יכולתי לתרום להגשמתו. אולם בארץ הזאת [עיראק] אין התנועה הציונית נושא אידאלי לגמרי. לגבי היהודים, אולי במידה גדולה יותר מאשר לגבי האחרים, היא מסמלת בעיה, אשר היבטים שונים בה דורשים עיון רב. נסיבות מיוחדות מאוד, אשר אף אחת מהקהילות היהודיות האירופיות אינה עומדת בפניהן, כופות עצמן עלינו בהקשר זה. אין ספק, אתם יודעים שבכל ארצות ערב התנועה הציונית נחשבת כאיום רציני על החיים הלאומיים הערביים. [...] כל אהדה לתנועה הציונית אינה אלא בגידה בנושא הערבי [...] במצב העדין הזה לא יכול היהודי להגן על צדקתו, אלא אם יוכיח נאמנות בלתי מעורערת לארצו ויימנע היטב מכל מעשה שיכול להתפרש שלא כהלכה [...].
אחרי מותו

מנחם דניאל נפטר בשנת 1940 ובנו, עזרא דניאל (1874-1952), ירש את מקומו בפרלמנט העיראקי עד 1952. דניאל הבן, היה יחיד מבין מנהיגי הקהילה היהודית בעיראק, אשר בנאומיו בסנאט יצא בגלוי נגד המדיניות הממשלתית שהפלתה את היהודים לרעה. נאומיו, אשר לא פורסמו בתקשורת, הכו הדים מפה לאוזן דווקא משום שלא היה ציוני. אמנם בתי הספר והמוסדות הרשמיים המשיכו בחייהם התקינים, אך בתקופה זו מאות יהודים סולקו ממשרותיהם הממשלתיות, הם נרדפו, נפגעו זכויותיהם וסבלו מאפליות אדמיניסטרטיביות רבות בלימודים ובמסחר. בנאומיו הסביר כי היהודים חיים בעיראק כ-3,500 שנה ולא יהגרו אלא אם יאולצו לכך. הוא האשים את ממשלת עיראק כי היא זו שיצרה במדיניותה את התנועה הציונית והביאה את היהודים לרצות לברוח מעיראק. על פי ההיסטוריון העיראקי נביל אל-רובייעי, קבריהם של מנחם ועזרא דניאל בעיר כיפל (אנ') הוסרו.
הערות שוליים

↑  היישוב היהודי בעירק, חרות, ‏10 באפריל 1950
↑  הסינאטור היהודי שהטיב עם... המוסלמים, חרות, ‏19 במרץ 1952
1 2  T. Morad, D. Shasha, Iraq's Last Jews: Stories of Daily Life, Upheaval, and Escape from Modern Babylon, ‏15 באוקטובר 2008 (באנגלית)
1 2  Moshe Behar ,Zvi Ben-Dor Benite, Modern Middle Eastern Jewish Thought (עמ' 108) (באנגלית)
↑  Encyclopedia of Jews in the Islamic World, Daniel, Menahem Ṣāliḥ (באנגלית)
1 2 3 4  חגי ארליך, המזרח התיכון בין מלחמות העולם, האוניברסיטה הפתוחה, ספר ב, יחידה 3, עמ' 146.
↑  נפלתי אדלער, חדשות בישראל, המגיד (לפי דיווח זה מונה לתפקיד בשנת 1876), ‏15 במאי 1888
↑  רחוב מנחם אל דניאל, ‏3 ביולי 1925
1 2  حكاية غرق قصرالملك في العشرينيات, ‏11 במרץ 2016 (בערבית)
1 2  האתר המרכזי לשימור מסורת יהודי עירק, חכם סלמן מוצפי ע"ה, ‏25 באפריל 2013
↑  Kasser Shashoua, a Baghdad palace fit for a king, ‏03 ביולי 2009 (באנגלית)
↑  Lisette Shashoua, Ms. Lisette Shashoua (As an Individual) at the Foreign Affairs and International Development Committee, ‏07 במאי 2013 (באנגלית)
↑  ד"ר קציעה אביאלי-טביביאן, מסעות בזמן משלום למלחמה ולשואה, ‏2009, עמ' 68
↑  יוסף מאיר, בעיקר במחתרת: יהודים ופוליטיקה בעיראק, הוצאת נהריים, 1993, עמ' 52-51
↑  דפנה צמחוני, מדוע עלו רוב יהודי עיראק לישראל במבצע עזרא ונחמיה: המעגל נסגר- תחושת העדר העתיד כגורם ליציאה, ‏12 בנובמבר 2012
↑  ג'קי חוגי, ‏מחאה בעיראק נגד הריסת ביתו של שר האוצר היהודי הראשון, באתר מעריב אונליין, 11 באוגוסט 2016
שיתוף במשרה

שיתוף במשרה (באנגלית, "Job sharing") הוא הסדר העסקה שבו שני עובדים או עובדות מחלקים ביניהם משרה אחת. העובדים חולקים את הפעילות והחובות הכרוכים במשרה, ואת השכר וההטבות הניתנים בגינה. הסדר זה נוח לעובדים המעוניינים בעבודה במשרה חלקית, כגון סטודנטים ואמהות, משום שהוא מאפשר להם להשתלב גם בתקנים שבהם נדרשת משרה מלאה. בישראל, הסדר זה אינו נפוץ.
היסטוריה

שיתוף במשרה קיים בבריטניה, אוסטרליה, ניו זילנד ובארצות הברית לכל הפחות משנות השבעים והשמונים. בשנות האלפיים, שיתוף במשרה הפך לשכיח יותר, בעקבות ההצלחה המקצועית הגוברת של נשים, וניסיונן למצוא הסדרי עבודה אלטרנטיביים. לידתו של האינטרנט הקלה על שיתוף המידע בקרב משתפי משרה. בשנת 2007, סקר בריטי מצא ש-12% מהנשאלים ניצלו הזדמנות של שיתוף במשרה.
תיאורי מקרה

בסוף המאה ה-20, כ-60% מהאוניברסיטאות בבריטניה השתמשו בשיתוף משרה. סקר של מנהלי משאבי-אנוש ב-78 אוניברסיטאות הסיק שכדי לכסות את ההוצאות הנלוות של הסדר זה, הפרודוקטיביות של העובדים צריכה לעלות רק בשליש אחוז. שיתוף במשרה מסייע גם למטפלות סיעודיות ממזרח אירופה, לעבוד במשמרות של 3–4 חודשים במערב אירופה, וכך לשמור על קשר עם משפחתן. ניתן להפעיל שיתוף במשרה גם בקרב מנהלים בכירים. בשנת 2007, שני מהנדסים בחברת פורד הורשו לשתף משרה בתכנון מחדש של דגם האקספלורר קרוסאובר 2011. דוגמה לשיתוף במשרה נעשתה בבית הספר לרוקחות באוניברסיטת טנסי שבארצות הברית. צעד זה נעשה על מנת להרחיב את תעסוקת הנשים, והצליח ביעד זה.
יתרונות וחסרונות > יתרונות

אחד היתרונות הבולטים של שיתוף במשרה הוא הפחתת הלחץ בקרב העובדים והעובדות. שיתוף במשרה מאפשר לעובדים להגיע לרמה טובה יותר של איזון עבודה-חיים, וזו אחת הסיבות לרצון של עובדים להשתמש בו. שיתוף במשרה נוח במיוחד לנשים ולאלה המחפשים יותר זמן פנוי לעצמם.
עבור המעסיק, היתרון בשיתוף במשרה הוא בשמירה על עובדים והגדלת ההון האינטלקטואלי והניסיון. בנוסף לכך, הסדר זה מאפשר למשוך עובדים חדשים. סקר בריטי משנת 2011 מצא ש-61% מהנשים מעוניינות באפשרות לשיתוף במשרה. 87% מהעונים לסקר אמרו שהאפשרות לשיתוף משרה יכולה להכריע אם הם יישארו במקום העבודה.
יתרונות וחסרונות > חסרונות

אף על פי ששיתוף במשרה הוא סוג של עבודה במשרה חלקית, הוא יוצר אתגרים ייחודיים. אחד הקשיים שעלול להיווצר בשיתוף במשרה הוא כאשר שני העובדים המשתפים את המשרה לא מצליחים להגיע להסכמים ביניהם לגבי דרך העבודה, השכר, העומס והחופשות. שיתוף במשרה עלול גם לגרום לעובד להרגיש פחות חיוני וכך לפגוע בפרודוקטיביות שלו לאורך זמן. בנוסף, יכולה להיות סטיגמה שלילית על עובדים הבוחרים לעבוד בשיתוף משרה, והם עלולים להיתפס כעובדים בלתי מחויבים.
הקושי עבור המעסיק יכול להיווצר כאשר נדרשים מאמצים וזמן לייצר הסכמות בין השותפים למשרה. בנוסף, הכשרת שני עובדים לעבודה שיכולה להתבצע על ידי עובד אחד, עלולה להגדיל את העלויות הניהוליות. מעסיקים עלולים גם להתקשות במציאת עובדים ועובדות המעוניינים לעבוד בהסדר שכזה.
המלצות ליישום

כדי לנהל היטב את ההסדר של שיתוף במשרה, מומלץ לעקוב אחר מספר המלצות. בבחירת השותף, כדאי לבחור שותף שאיתו קל לתקשר, לשתף פעולה וגם להתווכח. עם זאת, מומלץ לבחור שותף בעל כישורים, ניסיון וגישה משלימים, כדי להעשיר את התפקיד. עובדים בשיתוף משרה צריכים להיות גמישים ובעלי מחויבות ארגונית גבוהה. לאחר בחירת השותף, יש להחליט איך לפצל את העבודה. מודל אחד, הנקרא "מודל האיים" דוגל בחלוקת האחריות כך שכל שותף מבצע משימות אחרות. המודל השני נקרא "מודל התאומים", ובו שני השותפים מבצעים את אותם התפקידים, אך בימים אחרים. על מנת שההסדר יצליח, יש לוודא שקיימת תמיכה מצד ההנהלה, במיוחד אם הרצון להסדר מגיע מהעובדים. בנוסף לכך, יש ליידע את כל האנשים שיהיו בקשר עם העובדים - לקוחות, עמיתים וספקים - כדי שלא תהיינה תקלות. לבסוף, מומלץ להחליט על תקופת ניסיון ואחריה לנסות ולתקן את הדרוש תיקון.
המלצות ליישום > "מודל האיים"

עובדי שיתוף במשרה עובדים ללא תלות זה בזה, במשימות שונות. אלו שני עובדים החולקים משרה אחת אך לא את עומס העבודה שלה. העובדים מתמחים בתחומים שונים של חובות התפקיד דבר המאפשר להם מיקוד טוב יותר בעת ביצוע התפקיד. לרוב מעסיקים אינם מאפשרים לעבוד פחות שעות מכיוון שזה מפחית בפרודוקטיביות ועל כן היתרון למעסיקים במודל זה, היא האפשרות להעסיק שני עובדים עם שתי התמחויות שונות ללא הגדלת העלויות הניהוליות
המלצות ליישום > "מודל התאומים"

נקרא גם מודל שיתוף משרות שני העובדים חולקים משרה אחת עם עומס העבודה שלה. הם עובדים על אותם הפרויקטים, בימים שונים בשבוע. יש להם אחריות משותפת כצוות מה שדורש תקשורת יעילה בין השניים.
שעות העבודה השבועיות של שני העובדים מתפצלים בדרך כלל לשתי דרכים:
ימים מפוצלים- כלומר, אדם אחד עובד בימי ראשון ושלישי בעוד שהעובד האחר תופס את אותו התפקיד בימי שני ורביעי. ושניהם עשוים לעבוד ביום חמישי עבור עדכונים קלים ובניית יחסי עבודה טובים.
שבועות מפוצלים- כלומר, אדם אחד עובד שבוע אחד, בעוד שהעובד האחר עובד שבוע אחרי זה.
השוני בין שיתוף במשרה למשרה חלקית

שיתוף במשרה בשונה ממשרה חלקית, יכול להיות גם משרת ניהול. היא מתחלקת בין שניים ומאפשרת לכל אחד מהשותפים יותר גמישות. היא הפכה לשיטה פופולרית בקרב מדינות רבות בעולם ,ומאפשרת להורים עובדים איזון טוב יותר בין עבודה לחיים. זוהי דרך עיקרית להתמודד עם האי שוויון בין המינים בשוק העבודה. במשרה משותפת שעות העבודה והמשכורת מחולקת בהתאם לתחומי האחריות ואופי העבודה: יש בעולם מי שמחלקים שעות או ימי עבודה, עובדים שבוע־שבוע או כל פתרון מתאים אחר.
משרה חלקית ברוב מקומות העבודה דורשת פחות הכשרה מקצועית, אחריות ומעורבות. משרה זו משולמות לפי מספר השעות שאתה יכול לבצע ביום שכר נתון.
ראו גם

תעסוקה גמישה